Dagerrotüübid

"Dagerrotüübid" on Eriti Kurva Muusika Ansambli 2008. aastal ilmunud album, mille andis välja MKDK Records. Plaat anti välja pärast ansambli looja ja eestvedaja Sven Kuntu surma ning pärast selle üllitamist lõpetas ansambel ka tegevuse. Aasta hiljem anti siiski välja veel üks plaat, "Ilus elu", ning esitleti seda kontserdiga. CD salvestati MKDK Records stuudios 28. oktoobril 2007 ja DVD sama aasta 4. oktoobril Kultuurikatlas. Album on saanud pealkirja esimese kasutuskõlbuliku fotografeerimisviisi dagerrotüüpia järgi. Kasutades ära jodiidiauruga töödeldud hõbepinna erinevat valgustundlikkust, võimaldas see avastus Louis Daguerre'il jäädvustada ehk lasta "valgusel joonistada" objekte ja inimesi. Pappkarbis plaadiümbrise näol on tegemist erikujulise stantsitud 1/0 metallik-paberil CD/DVD-ümbrisega. 2006. aasta sügisel tegi Eesti Ajaloomuuseum ansamblile ettepaneku mängida saatemuusikat Taani kultusfilmile "Kuristik" (1911), mida näidati Eesti Ajaloomuuseumi ja Eesti Film 100 koostöönäituse raames. Jäädvustatud aja muusikaline lahti- ja taasmõtestamine sai aga niivõrd huvitavaks teemaks, et viis Eriti Kurva Muusika Ansambli uue kontsert-installatsioonini. Kui ansambel oli oma kontsertidel hoidnud seni akustilist joont, siis uue kontserdiga kasutati helivõimendust täie teadlikkusega, keskendudes instrumentaalsusele ning ruumile, millesse helid joonistuvad. 2007. aastal toimusid ansambli "Dagerrotüüpide" kontserdid järgmistes kohtades: 1. märtsil ja 2. märtsil Kanuti Gildi saalis 10. märtsil Viljandi kultuuriakadeemia blackbox-saalis 11. märtsil Tartus Sadamateatris 22. märtsil Kuressaares 24. märtsil Rakveres 2. augustil Palamuse kultuurimajas 6. augustil Haljala kirikus 7. augustil Aravete kultuurimajas 8. augustil Aruküla rahvamajas 3. oktoobril Tartus Genialistide Klubis 4. oktoobril Tallinnas Kultuurikatlas "Dagerrotüüpide" plaati esitleti pärast ansambli juhi Sven Kuntu surma – 28. oktoobril 2008 Kanuti Gildi saalis tasuta kontsert-installatsiooni/plaadiesitlusega. Kriitikute hinnangul oli Eriti Kurva Muusika Ansambel läinud edasi, ta oli sügavam kui kunagi varem. Pärast märtsikuiseid Tallinna-kontserte kirjutati: "Seekord suurt etendust ei pakutud, näitemänguks oli muusikutega koos tantsiv videokujutis ja muutuv valgus. Selliseid tundeid ja meeleolusid suudavad edasi anda vaid oma ala meistrid." Nimeta "Magus algus, milles varjab end sügav kuristik" Nimeta "Suvevaheaeg" Nimeta "Lustakas põgenemine hobusel" Nimeta "Näitlejate hotell" Nimeta "Läheb edasi" Nimeta "Sextants" Nimeta "Tumm" "Läheb ära" Muusika: Sven Kuntu Sven Kuntu (hääl, klõbinad) Maiken Pajupuu (viiul) Tauno Valdna (flööt) Kalle Klein (saksofon) Siim Soop (kontrabass, klõbinad) "Eriti Kurva Muusika Ansambel "Dagerrotüübid"". Originaali arhiivikoopia seisuga 9.02.2015. Vaadatud 17.01.2014. "EKMA kontsert-installatsioon "Dagerrotüübid"". 09.03.2007. Originaali arhiivikoopia seisuga 9.02.2015. Vaadatud 17.01.2014. "Eriti kurva muusika ansambel's Concert Listing". Vaadatud 17.01.2014. "EKMA kontsert-installatsioon Dagerrotüübid". 02.03.2007. Originaali arhiivikoopia seisuga 4.03.2016. Vaadatud 17.01.2014. "Eriti Kurva Muusika Ansambel DAGERROTÜÜBID". Originaali arhiivikoopia seisuga 9.01.2014. Vaadatud 17.01.2014. Evert Palmets (10.03.2007). "EKMA: "Dagerrotüübid"". Õhtuleht. Vaadatud 17.01.2014. Põhjalik ülevaade albumi kujundusest ettevõtte Lorem Ipsum kodulehel Fotosid "Dagerrotüüpide" kontserdilt Evert Palmets. EKMA: "Dagerrotüübid" (arvustus). Õhtuleht, 10. märts 2007